GiliGold/VAD_KnessetCorpus huggingface dataset:
<ליאור דוד פור: זה לא בוצע בבסיס התקציב אלא זה בוצע עכשיו.
ניסן סלומינסקי: זה לחברת חשמל?
<ליאור דוד פור: לא.
<ליאור דוד פור: ביוני 2013 אושרה על ידי ועדת הכספים ערבות של 2.4 מיליארד שקלים.
<ליאור דוד פור: אנחנו כמנהלי הסיכון של הערבות הזאת, בעצם יש סיכון אשראי בגין הערבות, והיה ותתממש הערבות, יש חישוב שאנחנו כמדינה שומרים לעצמנו כרית הון, כרית נזילות בהתאם למתודולוגיות מקובלות לניהול סיכוני אשראי.
<ליאור דוד פור: אנחנו שומרים אצלנו כנגד הערבות תקציב שאם הערבות תחולט, הסכום הזה מכסה את הסיכון שקיים בערבות.
ניסן סלומינסקי: זאת אומרת, זה לא קשור לחברת חשמל.
<ליאור דוד פור: זה לא קשור לחברת חשמל.
<ליאור דוד פור: זאת קרן ערבויות שלנו, שם בגין כל ערבות יש פרמיית סיכון ואנחנו מתקצבים את פרמיית הסיכון הזאת.
ניסן סלומינסקי: אם זאת הייתה חברת חשמל, לא הייתי מעלה את זה.
משה גפני: זאת חברת חשמל.
משה גפני: זאת קרן הסיכונים, זאת חברת חשמל.
מיכל בירן: לא הבנתי עד הסוף מה זה.
זבולון כלפה: מי אמר שאת חייבת להבין?
זבולון כלפה: גם היושב ראש לא מבין.
ניסן סלומינסקי: אני כן מבין.
מיכל בירן: אין לי בעיה, אבל נראה לי שחסר משהו.
ניסן סלומינסקי: זאת קרן סיכונים.
משה גפני: תגיד לי על מי עוד.
ניסן סלומינסקי: רק על חברת חשמל.
משה גפני: אז זאת חברת חשמל.
ניסן סלומינסקי: אבל זאת קרן סיכונים של האוצר, של המדינה.
משה גפני: זאת אומרת שהמדינה אומרת בהעברה הזאת שיהיה חלק שלא יחזור.
משה גפני: תצביע בעד, אבל זאת חברת חשמל.
<ליאור דוד פור: הקרן הזאת בעצם סופגת הפסדים בגין ערבויות שניתנו לחברת חשמל.
<ליאור דוד פור: זה נכון.
<ליאור דוד פור: גם חברת חשמל, דרך אגב, העבירה כספים לתוך הקרן הזאת.
משה גפני: כל הכבוד לה.
<ליאור דוד פור: הקרן הזאת, מה שהיא עושה, היא מגינה עלינו כמנהלי הסיכונים כך שאם תתממש הערבות אנחנו מתקצבים – המדינה מתקצבת – את התוחלת של ההפסד הצפוי בגין התממשות של כל הערבויות שניתנו.
<ליאור דוד פור: ניתנו ערבויות בהיקף של 11 מיליארד שקלים ואנחנו מתקצבים בהתאם למתודולוגיות מקובלות.
ניסן סלומינסקי: הערבויות הן של המדינה או של חברת חשמל?
<ליאור דוד פור: הערבויות של המדינה בגין גיוס חוב של חברת חשמל, הערבויות אושרו על ידי הוועדה כדי למנוע מחברת חשמל לגייס בעצמה ואז עלויות הגיוס היו מאוד גבוהות.
<ליאור דוד פור: הפעם המדינה נתנה ערבות והערבות הורידה את עלות הגיוס של חברת החשמל ואנחנו מתקצבים את הסיכון בגין הערבות הזאת.
ניסן סלומינסקי: אם חברת חשמל לא משלמת, יש לה נכסים שאתם יכולים לממש?
<ליאור דוד פור: אם חברת חשמל לא מממשת, היא בחדלות פירעון ואז אנחנו נכנסים לנעלים שלה.
<ליאור דוד פור: אני מדבר והיה וחברת חשמל רק בערבות שאנחנו נתנו לה, יש לה כשל אשראי.
<ליאור דוד פור: אנחנו מגינים עלינו מפני כשל האשראי הזה ולא בגין כל ההתחייבויות של חברת חשמל.
ניסן סלומינסקי: נאשר את זה, כי זה של המדינה, קרן הסיכון של המדינה.
ניסן סלומינסקי: מי בעד אישור פניות מספר 539 ו-540?
ניסן סלומינסקי: העברות מספר 539 ו-540 נקתבלו.
ניסן סלומינסקי: הפנייה הבאה.
ניסן סלומינסקי: פנייה מספר 541 ו-543.
<צחי דוד: פנייה זו נועדה לתקצוב הנושאים הבאים: מיליון שקלים ממשרד התיירות למשרד נגב וגליל לפרויקט בנצרת, מיתוג תיירותי לעיר נצרת סביב הנושא הדתי שם.
<צחי דוד: סליחה, הסיכום הוא 4.5 מיליון שקלים.
<צחי דוד: 2.5 מיליון שקלים לפעולות חברתיות בגליל ושני מיליון שקלים לפרויקט מגדלור, פנימייה לבני נוער בסיכון.
<צחי דוד: שני מיליון שקלים להשלמות שכר ברבנות הראשית.
<צחי דוד: הסיכום הוא 4.5 ובטעות כללנו גם את השניים של הרבנות בתוך זה.
סתיו שפיר: מה זה שינויי שכר?
<צחי דוד: השלמות שכר ברבנות הראשית.
<צחי דוד: תקציב השכר ברבנות הראשית תוקצב בחסר של שני מיליון שקלים וזאת השלמה.
<צחי דוד: לעובדי הרבנות הראשית.
עליזה לביא: אני רוצה לדעת פילוח בין משכורות לבין שירותי דת, גם ברבנות הראשית.
ניסן סלומינסקי: יש את זה בתקציב.
ניסן סלומינסקי: הראיתי לך את זה.
ניסן סלומינסקי: אנחנו כל הזמן אומרים למה זה לא מופיע בתקציב, והנה נותן לך את התקציב, והראיתי לך בישיבה את ספר התקציב וקראתי לך את סכומים, כך שיש את החלוקה.
אלעזר שטרן: העברנו כבר לרבנות הראשית תוספת שכר?
ניסן סלומינסקי: עוד לא שמעתי.
עליזה לביא: לאיזה פנימיות זה עובר?
<צחי דוד: מגדלור.
ניסן סלומינסקי: ההתייעצות הסתיימה ולכן אני חוזר להעברה הקודמת.
ניסן סלומינסקי: מי בעד אישור פניות מספר 423 ו-538?
ניסן סלומינסקי: העברות מספר 423 ו-538 נקתבלו.
משה גפני: תראה איך אלעזר שטרן מתקלקל.
משה גפני: לפני שהוא בא לכנסת, הוא אמר שהוא יילחם נגד כל התופעות האלה ועכשיו הוא אפילו לא מצביע נגד.
מיכל בירן: מי שנלחם מתוך הקואליציה, זה הוא.
משה גפני: זה שמענו.
משה גפני: גם אני נלחמתי מתוך הקואליציה אבל הוא מתקלקל.
משה גפני: הוא כבר לא נגד.
סתיו שפיר: אני באמת לא מבינה למה כל הזמן אומרים לנו שיש סכסוך בין "יש עתיד" ל"בית היהודי".
סתיו שפיר: אני רואה שהכול עובר מצוין.
משה גפני: את צריכה להבין שיש כאן זהות אינטרסים.
משה גפני: בסוף הם כולם מצביעים יחד.
משה גפני: לעליזה לביא יש אידיאולוגיה אבל היא הצביעה בעד.
ניסן סלומינסקי: ההצבעות על הרביזיות יהיו בשעה 12:00.
יצחק כהן: אני לא יודע על מה, אבל רביזיה.
משה גפני: אתה צריך לדעת על מה.
משה גפני: אתה שלחת אותי כדי להתנגד ליהודה ושומרון.
משה גפני: הנה, הצבעתי נגד.
<צחי דוד: מדובר בשכר עובדי הרבנות.
אלעזר שטרן: אפשר משפט על הרביזיה?
אלעזר שטרן: צחי, כשאומרים התייעצות סיעתית, לא עושים תרגילים.
אלעזר שטרן: אני יצאתי החוצה להתייעץ סיעתית והתייעצתי סיעתית גם על הרביזיה.
אלעזר שטרן: אני מבקש מכם שאם זה אוטומטיות, יכול להיות שזה בסדר, אבל אולי חלק מהתשובות ששאלנו, תענו לנו.
אלעזר שטרן: כמו שאמרו לך כאן, אני חבר קואליציה.
<צחי דוד: על איזה פנייה אתה מדבר?
אלעזר שטרן: על הפנייה שעכשיו הייתה עליה הרביזיה.
<צחי דוד: זה סיון.
אלעזר שטרן: הבעיה הכי קשה שלי היא שלא התרשמתי שאתה מבין על מה הכספים האלה.
אלעזר שטרן: יש גם דברים אותם משדרים.
אלעזר שטרן: לא הבנתי מה ההבדל בין שני הדברים, בין התיישבות צעירה לבין צורכי הביטחון.
אלעזר שטרן: אני רק הבנתי שזורקים כסף על הרשויות האזוריות והלוואי שיזרקו.
אלעזר שטרן: אני מכיר את ההבדלים של השקעה ממשלתית, כמו שאמרתי לך לדוגמה בין מועצה אזורית שומרון לבין דימונה.
אלעזר שטרן: תנו לנו תשובה.
משה גפני: אל תגיד שהם לא מבינים כי אם אתה פותח מפעל, אני מציע לך לקחת אותם ככלכלנים.
ניסן סלומינסקי: צחי, תסביר שוב את הנושא של תקצוב.
ניסן סלומינסקי: את סעיף 3.
משה גפני: מה זה שני מיליון לרבנות הראשית?
<צחי דוד: אלה השלמות שכר לעובדים הקיימים.
<צחי דוד: יש להם גירעון שכר.
משה גפני: כל הזמן יגידו לך שזה לא כסף קואליציוני.
משה גפני: זה כסף שמנהלים משא ומתן בין האוצר לבין יושב ראש הוועדה.
ניסן סלומינסקי: ראשית, זה מותר.
ניסן סלומינסקי: אין בזה בעיה וזה מותר.
משה גפני: כל הזמן הוא שדואל אם זה כסף קואליציוני.
אלעזר שטרן: יש לי הגדרה של שר הכלכלה מה זה כסף קואליציוני.
משה גפני: היה צריך לפרסם את זה.
ראובן ריבלין: בהתקפות שלך הוא כבר עבר את בנט.
משה גפני: מי שמביא כסף ליהודה ושומרון, זה הוא ולא בנט.
ניסן סלומינסקי: אתה מוכן לומר את זה במקומות הנכונים?
משה גפני: לקחת כסף ליהודה ושומרון וקיצצת בישיבות.
משה גפני: בכל מקום אני אומר את זה.
יצחק כהן: יותר גרוע מזה.
יצחק כהן: הם מקדשים איזה קרוואן בגבעה תמורת שחרור רוצחים.
יצחק כהן: לא אכפת להם שיישפך דם.
יצחק כהן: זה עוד יותר גרוע.
משה גפני: לא העזתי להגיד את זה.
יצחק כהן: אני אומר את זה.
ניסן סלומינסקי: אם מישהו רוצה לשאול על העברה מספר 541 ו-543.
אלעזר שטרן: מה זה פעולות חברתיות?
אלעזר שטרן: מה זה מגדלור, אני יודע.
אלעזר שטרן: זה הרב גרוסמן במגדל העמק.
אלעזר שטרן: זה לנוער בסיכון.
ניסן סלומינסקי: הוא עושה עבודה אדירה.
אלעזר שטרן: אין לי על זה שאלות.
אלעזר שטרן: מה זה פעולות חברתיות בגליל?
<צחי דוד: משרד הנגב והגליל, באמצעות הרשות לפיתוח הגליל, מוציא קולות קוראים גם בתחומים של תגבור פעולות חברתיות בהתיישבות, לאו דווקא מסגרות של כפרי סטודנטים אבל גם בין היתר.
אלעזר שטרן: בכפרי הסטודנטים עד עכשיו גרים מיליונרים.
<צחי דוד: אני אומר שזה לא רק כפרי סטודנטים.
<צחי דוד: מדובר בפעילויות שהן לאו דווקא פעולות תשתיתיות.
אלעזר שטרן: כל פעם אומרים לנו כפרי סטודנטים.
<צחי דוד: אמרתי לאו דווקא כפרי סטודנטים.
<צחי דוד: מדובר בפעילויות שהן לאו דווקא פעולות פיתוח אלא פעילות שוטפת, פעילות רווחתית, מלגות.
<צחי דוד: אם אתם רוצים, אני יכול להעביר פירוט יתר.
סתיו שפיר: למה שלא תעביר את הפירוט לפני הישיבה?
<צחי דוד: הפנייה הזאת היא מהימים האחרונים.
<צחי דוד: אני יכול להעביר פירוט.
סתיו שפיר: אתה רוצה שנצביע עליה עכשיו.
סתיו שפיר: למה לא להעביר פירוט?
סתיו שפיר: הרי אתה יודע כמה לא נעים לנו להצביע נגד פעולות חברתיות כי זה נשמע נחמד אבל אתה מבין למה אני מבקשת את הפירוט הזה.
<צחי דוד: אני מסכים.
אלעזר שטרן: בשביל התשובה הזאת קמתי בגליל הבוקר בשעה 5:00 ואפילו לפני.
<צחי דוד: מה שביקשת בשבוע שעבר, קיבלת באותו יום.
<צחי דוד: יש בקשה לפירוט נוסף, אין לי אותו תחת היד אבל אני אדאג להעביר אותו אליכם.
סתיו שפיר: אפשר לבקש את זה מראש?
סתיו שפיר: זה יחסוך לנו הרבה מאוד זמן.
סתיו שפיר: הרי הפירוט מופיע מולך על המחשב ו למה לא פשוט לשלוח אותו?
<צחי דוד: לא, הוא לא.
סתיו שפיר: כשאתה מגיע לכאן להסביר פנייה, הוא צריך להיות לפניך.
<צחי דוד: מבחינה תקציבית התקנה חשובה.
<צחי דוד: אין לי את פירוט קולות הקוראים המדויקים.
<צחי דוד: אין לי אותו גם כרגע במשרד אבל אני אדאג להעביר לכם אותו.
<צחי דוד: לא הכול נמצא תחת היד שלנו כך שיכולים לשלוף אותו.
<צחי דוד: כמו שהתבקשתי להביא את המכרז של השמיטה וקיבלתם אותו באותו יום, גם את זה תקבלו.
<צחי דוד: אני לא מתחמק.
סתיו שפיר: תביאו לנו את החומרים בתחילת הישיבה.
ניסן סלומינסקי: העברות מספר 541 ו-543 נתקבלו.
סתיו שפיר: אני נגד כי אף אחד לא יודע על מה ההעברה הזאת.
סתיו שפיר: לא קיבלנו כל פירוט.
ניסן סלומינסקי: סיימנו את הפרק הזה.
ניסן סלומינסקי: אני מזכיר שבשעה 12:00 נצביע על הרביזיות.
ניסן סלומינסקי: אנחנו נצביע על הרביזיות.
משה גפני: אתה מצביע גם על הרביזיה של ההתיישבות הצעירה?
משה גפני: אתה לא הולך לבדוק עם ביתר ומודיעין?
ניסן סלומינסקי: אני אבדוק, אבל בלי קשר.
משה גפני: אם זה היה נוגע לישובים שלך, לא היית מביא את זה להצבעה.
סתיו שפיר: גם ההפחתה ברזרבות לא יכולה להיות הפחתה שכוללת משהו שעדיין לא עבר בכנסת.
ניסן סלומינסקי: נעצור ונחזור לרביזיות כי אמרנו לאנשים שנצביע בשעה 12:00.
<טמיר כהן: פניות מספר 423 ו-538.
ניסן סלומינסקי: משרד הפנים, הרשויות המקומיות.
משה גפני: תדחה את ההצבעה.
משה גפני: דבר אתם.
ניסן סלומינסקי: אני אדבר אתם.
ניסן סלומינסקי: הרביזיה על פניות מספר 423 ו-538 נדחתה.
<טמיר כהן: פניות מספר 539 ו-540, תמיכות בענפי המשק.
ניסן סלומינסקי: הרביזיה על פניות מספר 539 ו-540 נדחתה.
ניסן סלומינסקי: אנחנו חוזרים לדיון בהצעת החוק.
ניסן סלומינסקי: אנחנו ממשיכים בסדר היום.
משה גפני: למה נתת שביתר עילית ומודיעין עילית לא יקבלו?
ניסן סלומינסקי: אני ממש לא יודע.
ניסן סלומינסקי: שמעתי את זה פעם ראשונה עכשיו.
ניסן סלומינסקי: אני אבדוק את זה.
משה גפני: כל שנה היו מעבירים להם כסף.
ניסן סלומינסקי: אבל לא דרך התיישבות צעירה.
משה גפני: דרך גידול טבעי ושיפוי בארנונה.
משה גפני: כל הזמן מתקשרים אלי.
<סיון להבי: הם קיבלו תוספות תקציביות.
<סיון להבי: השנה הם לא קיבלו.
משה גפני: שאל אותי.
משה גפני: אתה לא דואג לנו בכלום.
משה גפני: זאת מדיניות.
יצחק כהן: הגלגל מסתובב והוא מסתובב מהר.
משה גפני: אני לא נהגתי כך.
ניסן סלומינסקי: זה ממש לא נכון.
משה גפני: חרדים, אין מקומם ביהודה ושומרון.
משה גפני: תצביע נגד הרביזיה.
יצחק כהן: חרדים לא מקדשים אדמה ולא מקדשים דם.
משה גפני: אני מדבר פרקטית, מה הוא עושה.
ניסן סלומינסקי: נעבור לסעיף השני בסדר היום.
ניסן סלומינסקי: בפנינו הצעת החוק בה התחלנו לדון ביום רביעי ועכשיו צריך לדון בחצי השני שלה ולאחר מכן להצביע על כולו.
ניסן סלומינסקי: לאחר מכן יש את נושא מבקר המדינה, אבל כנראה שזה הסתדר.
משה גפני: אם אני לא מתנגד לזה, אני יכול ללכת?
ניסן סלומינסקי: כרגע אין.
משה גפני: מה זה כרגע?
משה גפני: אני נוסע לבני ברק.
ראובן ריבלין: יש רביזיה.
משה גפני: חוץ מהרביזיה.
משה גפני: אם אני נוסע, אני לא אחזור.
משה גפני: אתה מתכנן עוד דברים?
ניסן סלומינסקי: אני רואה שאתה יודע עוד לפני.
משה גפני: אני סומך עליך בעניין הזה.
ניסן סלומינסקי: אני אומר לך שאני בעצמי לא יודע.
ניסן סלומינסקי: אמרו לי שיכול להיות שיהיו שינויים ויכול להיות שלא.
ניסן סלומינסקי: אנחנו נשמע מה החליטה ממשלת ישראל.
משה גפני: עומדים לבוא עוד סעיפים משמעותיים לסדר היום בגינם אני צריך להישאר?
ניסן סלומינסקי: אלה לא סעיפים משמעותיים.
משה גפני: מה עלות הסעיפים האלה?
ניסן סלומינסקי: זאת הטבה.
אלעזר שטרן: אני שאלתי על הפעולות בגליל.
אלעזר שטרן: מיליון וחצי שקלים מיועדים לטובת אירועים ופעילויות לחשיפת ערי הגליל לעולים ותושבים חוזרים, לעידוד תושבים חוזרים ועולים להתיישב בגליל.
אלעזר שטרן: מיליון שקלים נוספים הם עבור פעילות לשילוב אוכלוסייה בדואית המשרתת בצה"ל ובשירות לאומי במעגל התעסוקה.
אלעזר שטרן: אלה התשובות שקיבלתי.
ראובן ריבלין: יש כאן טענה שהיא אולי מקצת של המקצת נכונה.
ראובן ריבלין: תקציב המדינה בנוי - בגלל בעיות קיימות למדינת ישראל שלא יכולים לקבוע מראש סדרי עדיפויות כי חלילה יכולה לפרוץ מלחמה או להיווצר איזשהו דבר שהוא כשל כלכלי כתוצאה מהשפעות בין לאומיות וכולי – כאשר הרזרבה היא למעלה מעשרים אחוזים.
ניסן סלומינסקי: רזרבה במשרדים?
ניסן סלומינסקי: שלושה אחוזים.
ראובן ריבלין: של האוצר.
ראובן ריבלין: בתקציב עצמו.
ראובן ריבלין: לא במשרדים.
ראובן ריבלין: כתוצאה מכך יש העברות בסדר גודל של שמונה מיליארד שקלים.
ראובן ריבלין: דבר שני, יש העברות בתוך המשרדים עצמם, ברזרבות בתוך המשרדים עצמם.
ראובן ריבלין: יש משרדים שמממשים ויש משרדים שלא מממשים והם יכולים לשחק בתקציבם הם.
ראובן ריבלין: פעמים יש שינוי סדרי עדיפויות כתוצאה מצרכים כאלה ואחרים של קיצוצים בהם מעבירים ממשרד שצריך יותר למשרד שצריך פחות.
ראובן ריבלין: זאת אומרת, ההעברות הן לא הזויות אלא הן דבר שהם לחם חוקנו בכל ימות השנה ובכל תולדותיה של מדינת ישראל.
ראובן ריבלין: הדבר הלא טוב הוא שבגלל הצרכים האלה אנחנו גם משתמשים שלא כדין ושלא בצורה אמינה להעברות כאלה ואחרות כמו כספים קואליציוניים וכמו כל מיני תעלולים אחרים.
יצחק כהן: התנחלויות.
ראובן ריבלין: אני לא הייתי אומר.
יצחק כהן: המבודדות, מחוץ לגושי ההתיישבות, שברור שהן יתפרקו יום אחד.
ראובן ריבלין: לא צריך שיהיה דבר שהוא לא חוקי.
ראובן ריבלין: אני מדבר על דבר חוקי.
ראובן ריבלין: השקיפות צריכה להיות מלאה, אבל הואיל ומנצלים את השקיפות המלאה גם להחביא דברים, אתה צודק.
ראובן ריבלין: פעמים הם לא יודעים מה הם יכולים לומר ומה הם לא יכולים לומר ופעמים רבות שומעים אותם כשליחים תמימים.
ניסן סלומינסקי: נמצאת אתנו יעל מבורך שמהווה מקור אינפורמציה אדיר.
ניסן סלומינסקי: אם היא רוצה לומר משהו, בכבוד.
משה גפני: רק הצעה לחבריי באופוזיציה.
משה גפני: אני מציע שנסיים מהר את הסעיף הבא כדי שלא יוכלו להביא סעיפים אחרים אלא ננעל את הישיבה.
<יעל מבורך: היקף ההעברות התקציביות שנעשה מדי שנה לפי מסמך של מרכז המחקר של הכנסת שנדון כאן לפני כמה חודשים מדבר על שלושים מיליארד שקלים העברות, חלק משמעותי מזה היא העברה אחת בודדת שהוועדה עושה בתחילת השנה מטעמים ביטחוניים ולא נדבר עליה.
<יעל מבורך: גם היקף הרזרבות, עשרים אחוזים מתקציב המדינה, זה שישים מיליארד שקלים ואני אומרת לפרוטוקול שאין שישים מיליארד שקלים רזרבות לאוצר ואלה היקפים שלא תואמים את הנתונים שאנחנו מכירים שהם מספרים נמוכים יותר והם גם מאושרים בחוק.
ניסן סלומינסקי: נעבור לסעיף הבא ואני אקריא אותו.
ניסן סלומינסקי: הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014) (תיקון), התשע"ד-2013.
משה גפני: הגשנו על זה הסתייגויות.
משה גפני: תצביע.
ניסן סלומינסקי: אני מקריא את שלושת הנושאים.
ניסן סלומינסקי: הצעת חוק התקציב לשנות הכספים 2013 ו-2014 (תיקון), התשע"ד-2013.
ניסן סלומינסקי: הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014) (תיקון), ביטול העלאת שיעורי המס על הכנסתו של יחיד, התשע"ד-2013, של ישראל אייכלר ואמנון כהן.
ניסן סלומינסקי: אני רוצה להזכיר שביום רביעי דנו בחלק הראשון שהוא הצעת החוק, בשני הסעיפים.
ניסן סלומינסקי: היו הסתייגויות שירדו וכנראה יעברו למליאה, אבל לא הצבענו על החוק עצמו כדי שלא יהיה מצב שהחוק יאושר ולא יהיו מקורות.
משה גפני: ההסתייגויות עולות למליאה.
ניסן סלומינסקי: עכשיו יש את החצי השני.
ניסן סלומינסקי: לר' משה יש אינפורמציה ולכן הוא מבקש שנעביר את החלק השני במהירות.
משה גפני: כן, כדי לסגור את הישיבה.
סתיו שפיר: מה זה החלק השני?
ניסן סלומינסקי: הצעת חוק לשינוי סדרי עדיפויות לאומיים.
<שלומית ארליך: בישיבה הקודמת הצבענו על מיזוג וההצעה של חבר הכנסת אייכלר מוזגה.
<יעל מבורך: אני אסביר את הנושאים שעל סדר היום.
<יעל מבורך: הוועדה דנה ביום רביעי שעבר בנושא אי העלאת שיעורי מס ההכנסה, כמו שקבוע בחוק היום, בשיעור של בין אחוז לשני אחוזים במדרגות השונות.
<יעל מבורך: למעשה נושא שמצטרף לחקיקה הזאת הוא המקור.
<יעל מבורך: כדי לעשות את אי העלאת המסים הזאת בצורה פרמננטית ובצורה מאוזנת פיסקלית, אנחנו פעם אחת לא מעלים את המסים לציבור ובפעם השנייה מקטינים את גודל הממשלה או את ההוצאה התקציבית המיוחדת לשנת 2014 בהתאם, לסדר גודל כולל של 3.3 מיליארד שקלים.
<יעל מבורך: המקורות להפחתה הזאת באים משני מקורות שונים.
<יעל מבורך: סעיף אחד הוא תקציב הריבית שמשלמת הממשלה על החוב שלה.
<יעל מבורך: לאור זה ששיעורי הגירעון השנה הם נמוכים יותר ממה שצפינו ולאור זה שסגירת הריביות היום היא נמוכה יותר מכפי ששיערנו בעת קביעת התקציב, הטעמים האלה מאפשרים לנו להפחית בשנת 2014 ואילך.
יצחק כהן: כמה חסכנו?
<יעל מבורך: שני מיליארד שקלים בתקציב הריבית וההשלמה ל-3.3 מיליארד שקלים מגיעה מאותן רזרבות לעמידה ביעד ההוצאה שיש לנו בתקציב.
<יעל מבורך: אלה רזרבות שמעוגנות בחוק התקציב והכנסת הצביעה עליהן בשלוש קריאות.
<יעל מבורך: השיעור שלהן, אם את זוכרים, בשנת 2013, היה חמישה אחוזים ובשנת 2014 הוא כבר נמוך יותר כאשר בחוק הקיים היום הוא עומד על שלושה אחוזים.
<יעל מבורך: ההפחתה הנוספת שאנחנו נעשה תביא אותם לאחוז וחצי, אנחנו מפחיתים אותם בעוד, כאמור, 1.3 מיליארד שקלים.
<יעל מבורך: חשוב לי לציין שההפחתה הזאת מגיעה מאותם סעיפי רזרבה ששימשו לצורך העניין השנה את ההעברה לתקציב הביטחון.
<יעל מבורך: בשנים קודמות הם שימשו לשימושים אחרים עליהם החליטה הממשלה באישור ועדת הכספים, כמו למשל העברות שנעשו להשכלה הגבוהה, למימון הסכמי השכר עם המורים, אופק חדש ועוד שימושים שונים אחרים שכל שנה מקבלים עליהם החלטה.
<יעל מבורך: בדומה להחלטה שהתקבלה על ההעברה השנה בביטחון, ההפחתה משנה הבאה ואילך מקטינה את הרזרבות ליעד הוצאה בלי בעצם לפגוע בפעילות הריאלית של המשרדים.
<יעל מבורך: כלומר, משרדי הממשלה לא בונים על התקציב הזה, הם לא מתכננים אותו במסגרת התקציב השנתית שלהם והם לא יכולים להשתמש בו כי נדרשת בעניין הזה של הממשלה ונדרשת בעניין הזה החלטה של ועדת הכספים.
<יעל מבורך: זאת הבקשה של הממשלה לוועדה, לאשר את ההפחתה בסעיפי הרזרבה כדי לממן יעד מסוים.
משה גפני: הסברת מצוין.
ניסן סלומינסקי: אתה הרי מצביע נגד.
משה גפני: אני אצביע נגד כי לא צריך לקחת את הכסף הזה למס הכנסה אלא למע"מ.
יצחק כהן: נדמה לי שיש עוד משהו בעלות העבודה.
<יעל מבורך: יש כרגע דיון בממשלה על צעד נוסף.
יצחק כהן: זה כבר אושר בממשלה.
יצחק כהן: אני מציע שבאותו פרק נאשר גם את זה.
משה גפני: אתה בסדר?
יצחק כהן: כן, אני בסדר, כי זאת עלות עבודה.
יצחק כהן: אלה מובטלים.
יצחק כהן: זה למנוע אבטלה.
יצחק כהן: אני מאוד בסדר.
יצחק כהן: אל תתנגדו לזה.
ניסן סלומינסקי: אם זה אושר, נצרף את זה.
יצחק כהן: זה אושר.
ניסן סלומינסקי: לא קיבלנו הודעה שזה אושר.
<יעל מבורך: גם אני עוד לא קיבלתי את ההודעה.
יצחק כהן: תאמיני לי, אני אף פעם לא הטעיתי אותך.
משה גפני: אני נגד הנושא להביא את זה עכשיו בצורה כזאת.
יצחק כהן: אני בעד זה שלא יהיו מובטלים.
משה גפני: מה זה שייך למובטלים?
משה גפני: אלה מנהלי בנקים.
יצחק כהן: אלה מפעלים קטנים.
משה גפני: זה לתת לעשירים ולפגוע בעניים.
יצחק כהן: תצביע נגד.
יצחק כהן: אני אצביע בעד.
יצחק כהן: זאת הפחתת עלויות העבודה.
יצחק כהן: עלות עבודה שיורדת, יותר סיכוי שיהיו פחות מובטלים.
ניסן סלומינסקי: נדבר על זה כשזה יגיע.
סתיו שפיר: אחרי שעוברים על התקציב הזה, אנחנו סוגרים את הישיבה?
ניסן סלומינסקי: אלא אם כן תגיע בקשה מהממשלה.
ניסן סלומינסקי: כרגע אין לי שום דבר אחר אלא אם כן יגיע משהו ואז נקיים דיון.
<יעל מבורך: הממשלה כרגע דנה בנושא אחר שמצטרף למהלך הזה של אי העלאת מס הכנסה ליחידים והוא נוגע לשיעור ההשתתפות של מעסיקים בהוצאות שלהם בגין ביטוח לאומי על העובדים שלהם.
סתיו שפיר: ברגעים אלה דנה הממשלה בנושא ואתם חושבים להביא אותו עכשיו לוועדה.
<יעל מבורך: למיטב ידיעתי, הממשלה עוד לא אישרה את הדבר הזה.
סתיו שפיר: אני שאלתי אם אחרי שאנחנו מצביעים על התקציב, אנחנו נועלים את הישיבה.
סתיו שפיר: כרגע אתה אומר לי שיש עוד דיון.
<יעל מבורך: זה אותו דיון.
משה גפני: הכנסת הופכת להיות מריונטה מוחלטת.
סתיו שפיר: הפחתה של מס מעסיקים היא לא באותו חוק אלא זה חוק נפרד.
סתיו שפיר: הוא אמור לעבור בקריאה טרומית.
סתיו שפיר: איך אתם רוצים לדבר על זה היום?
<יעל מבורך: אנחנו רוצים לעדכן את חוק התקציב.
ניסן סלומינסקי: אנחנו מדברים על המקורות.
ניסן סלומינסקי: אם הממשלה תאשר, זה יוסבר.
סתיו שפיר: אני מבינה שהייתי צריכה לחכות עם העתירה שלי לבג"ץ כי חבל שהפרוטוקולים של היום לא יגיעו לשם.
ניסן סלומינסקי: צודקת.
סתיו שפיר: מביאים חוק שעוד לא אושר בממשלה אלא מאושר ברגעים אלה.
ניסן סלומינסקי: מה מובא?
ניסן סלומינסקי: איפה הביאו?
יצחק כהן: אני רוצה להביא.
יצחק כהן: האופוזיציה רוצה להביא את זה.
יצחק כהן: אתה יודע במה מדובר?
יצחק כהן: ספר לי מה אתה יודע.
משה גפני: אני לא רוצה להגיד.
יצחק כהן: אז אתה לא יודע.
משה גפני: אני יודע בדיוק ואני אגיד לך גם איפה שמעתי את זה, את זה שמציע את זה, את מה שרוצים להביא.
יצחק כהן: הפחתת מס מעסיקים?
משה גפני: תן למנהלי הבנקים ואלה משכונת הארגזים ימשיכו לחיות בזבל.
יצחק כהן: זה פופוליזם שמתאים למשה גפני.
יצחק כהן: לא כל פופוליזם מתאים לו אבל זה מתאים לו.
יצחק כהן: אני לא.
יצחק כהן: אני בעד זה בכל תוקף.
משה גפני: מותר לנו לחלוק.
יצחק כהן: לא רק בזה אנחנו חלוקים.
בועז טופורובסקי: איציק, אני אתך.
סתיו שפיר: אף פעם לא נעשה דבר כזה.
ניסן סלומינסקי: בינתיים עוד לא נעשה שום דבר.
משה גפני: זה הדיון שהולך להתקיים?
משה גפני: שהממשלה עוד לא אישרה?
<יעל מבורך: עוד לא מביאים.
<יעל מבורך: מחכים.
משה גפני: אני אחכה גם בתחנת האוטובוס.
ניסן סלומינסקי: הסברת את הנושא של הרזרבה.
סתיו שפיר: אני רוצה שנדון בסעיפים שמקוצצים.
ניסן סלומינסקי: את רוצה לדון, בבקשה.
סתיו שפיר: יכול להיות שלחברי הכנסת יש הסתייגויות.
סתיו שפיר: יש כאן כמה וכמה סעיפים שאפשר להסתייג לגביהם.
ניסן סלומינסקי: ליצחק כהן יש מקורות טובים.
ראובן ריבלין: המקורות שלו טובים אלא שאנחנו לא יכולים לדון בבקשות שלו.
ראובן ריבלין: עדיין אין לנו פרוצדורה עד שלא נחוקק את חוק יצחק.
ראובן ריבלין: אני רוצה להבין האם מה שהוא אומר זה דבר שבאמת את מתכוונת להביא לכאן.
יצחק כהן: היא לא מתכוונת.
יצחק כהן: אני מתכוון8.
<יעל מבורך: אני אסביר.
ראובן ריבלין: תסבירי.
ראובן ריבלין: אני בהתחלה חשבתי שעושים בדיחה.
ראובן ריבלין: פתאום התברר לי שזה רציני.
<יעל מבורך: המהלך שמובא כרגע לאישור ועדת הכספים הוא מה שבסדר היום והוא אי העלאת מס הכנסה.
ראובן ריבלין: את זה ראיתי.
<יעל מבורך: עם האיזון המקביל לה בסעיפי הריבית והרזרבה.
ראובן ריבלין: ובעוד אנו מדברים, הממשלה יושבת ומבקשת להרחיב את הצעת החוק שמובאת לפנינו, להרחיב במובן זה שהיא רוצה להפחית עוד כל מיני מיסים.
ראובן ריבלין: כל מיני מיסים וביניהם מס מעסיקים.
<יעל מבורך: עם תיקון, שזה לא במסגרת הצעת החוק הזאת.
<יעל מבורך: רוצים להפיץ היום תזכיר בהליך מזורז, באישור של היועץ המשפטי לממשלה.
ראובן ריבלין: הוא יבוא למליאה.
<יעל מבורך: הוא יבוא למליאה ויעבור את החקיקה.
ראובן ריבלין: אני הייתי המום לשמוע – דרך אגב, כשאני אומר שאני המום, אני לא מצביע בניגוד להמימותי – ורציתי לדעת האם חלמתי חלום כי עוד לא היה דבר כזה בכנסת.
משה גפני: לא חלמת חלום.
משה גפני: זה מה שהם מתכוונים לעשות.
ראובן ריבלין: אנחנו דנים בחוק הזה ומצביעים עליו כמו שהוא הועבר אלינו או שיש כאן הרחבה?
ראובן ריבלין: בעניין השני יהיה תזכיר חוק, יבוא בפני הכנסת, מליאת הכנסת תעבור את זה בקריאה ועם זה אין לי בעיה.
ניסן סלומינסקי: יעל תסביר.
<יעל מבורך: הרב כהן צודק.
<יעל מבורך: הממשלה אישרה ואני אומר למה אנחנו כן מבקשים לצרף את זה, לחקיקה שמונחת כאן.
<יעל מבורך: אנחנו לא מבקשים לתקן את החוק שנוגע לשיעור ההפרשות של ביטוח לאומי.
<יעל מבורך: אי העלאתם.
<יעל מבורך: הוא יבוא בדין הקיים בחוק נפרד, יעבור קריאה ראשונה ויגיע לוועדה.
<יעל מבורך: אנחנו כן מבקשים, הממשלה פונה לוועדת הכספים ומבקשת לתקן את חוק התקציב.
<יעל מבורך: שוב, גם המהלך הזה, כמו מהלך של מס הכנסה, יהיה מאוזן גם בצד ההוצאות על ידי הפחתה נוספת של תקציבי הרזרבה בהיקף של 450 מיליון שקלים.
ראובן ריבלין: במסגרת אותה הצעת חוק שעברה בקריאה ראשונה ונמצאת אצלנו כאן בדיון.
משה גפני: מה אתם מבקשים עכשיו.
ראובן ריבלין: זה בהתייעצות עם הייעוץ המשפטי לכנסת?
<יעל מבורך: בהחלט.
משה גפני: היה טלפון מהממשלה לכאן.
משה גפני: צריך לעמוד דום.
<יעל מבורך: אנחנו מבקשים, בהתאם לכוונתה של הממשלה, לא להעלות את שיעור ההשתתפות של מעסיקים בביטוח לאומי בהיקף של רבע אחוז על מנת להוזיל את עלויות השכר של הסקטור הפרטי בעת הנוכחית.
<יעל מבורך: אנחנו מבקשים להפחית את סעיפי הרזרבה ב-450 מיליון שקלים בחוק התקציב.
<יעל מבורך: אני אסביר למה אנחנו עושים את זה.
משה גפני: זה בסדר מה שאת אומרת.
משה גפני: אני רק טוען שזה נושא חדש.
סתיו שפיר: זה נושא חדש לגמרי.
סתיו שפיר: יעל, רבע אחוז?
<יעל מבורך: כן.
מיכל בירן: כולנו רוצים תשובה ברורה שהנושא הזה לא יעלה היום.
ניסן סלומינסקי: בואו נגמור קודם את הרביזיות.
ניסן סלומינסקי: אנחנו חוזרים לנושא.
משה גפני: אני טענתי שזה נושא חדש.
ניסן סלומינסקי: נסביר את הנושא.
ניסן סלומינסקי: אני רוצה להסביר הליך שהיה.
ניסן סלומינסקי: אני רוצה לתת רקע מהזווית שלי.
ניסן סלומינסקי: ראש הממשלה ושר האוצר החליטו, כנראה בשבוע שעבר, שהם רוצים להיטיב עם העם.
ניסן סלומינסקי: ב-1 בינואר 2014 מס מעסיקים צריך לעלות.
ניסן סלומינסקי: אני רוצה לתת רקע.
ניסן סלומינסקי: כולנו מזועזעים.
מיכל בירן: אני בהלם.
ניסן סלומינסקי: אני כבר עברתי את ההלם.
ניסן סלומינסקי: כאמור, מס מעסיקים צריך לעלות ב-1 בינואר 2014 מ-6.5 אחוזים לשבעה אחוזים.
משה גפני: 7.1.
ניסן סלומינסקי: ראש הממשלה ושר האוצר החליטו.
יצחק כהן: לא שר האוצר.
משה גפני: ראש הממשלה ושר האוצר.
משה גפני: כבוד גדול לשניהם.
ניסן סלומינסקי: המעסיקים נמצאים בסיטואציה קשה מאוד כי הדולר נמצא בשפל ופוגע בהם קשות ויש עוד דברים אחרים עליהם יש גזרות, כבר כמה חודשים הם מדברים עם הנוגעים בדבר כדי לראות איך לעזור להם, ולכן החליט ראש הממשלה שהוא חושב שבמקום חצי אחוז יהיה רק רבע אחוז ב-2014, זה ייטיב אתם מאוד.
משה גפני: חצי מיליארד שקלים.
ניסן סלומינסקי: 450 מיליון שקלים.
ניסן סלומינסקי: לכן הוא רוצה לשנות את החוק כך שההעלאה תהיה רק של רבע אחוז.
ניסן סלומינסקי: צלצל אלי יושב ראש התאחדות התעשיינים וגם אחרים שאמרו שמבחינתם זה כמעט חיים ומוות.
ניסן סלומינסקי: נכון שזה לא סכום מי יודע מה, אבל זה לפחות נותן להם תקווה שמתחילים להסתכל עליהם ומבינים את המצוקה בה הם נמצאים.
סתיו שפיר: מה אומר על זה ביטוח לאומי?
סתיו שפיר: הולכת להיות עוד הפחתה מהתקציב שלו.
ניסן סלומינסקי: אני מסביר את הרקע אותו אני יודע.
סתיו שפיר: כל שבוע אנחנו דנים בעוד קיצוץ בביטוח לאומי.